Редактор-составитель Е. О. Фомина
Молитвы и каноны, чтомые по усопшим

Канон о едином усопшем

Моли́твами святы́х отец наших, Го́споди Иису́се Христе́ Бо́же наш, поми́луй нас. Ами́нь.

Святы́й Бо́же, Святы́й кре́пкий, Святы́й безсме́ртный, поми́луй нас. (Читается трижды, с крестным знамением и поясным поклоном)

Сла́ва Отцу́ и Сы́ну и Свято́му Ду́ху, и ны́не, и при́сно, и во ве́ки веко́в. Ами́нь.

Пресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

Го́споди, поми́луй. (Трижды)

Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.

О́тче наш, И́же еси́ на небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на небеси́ и на земли́. Хлеб наш насу́щный даждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

Го́споди, поми́луй. (12 раз)

Сла́ва Отцу́ и Сы́ну и Свято́му Ду́ху, и ны́не, и при́сно, и во ве́ки веко́в. Ами́нь.

Прииди́те, поклони́мся Царе́ви на́шему Бо́гу. (Поклон)

Прииди́те, поклони́мся и припаде́м Христу́, Царе́ви на́шему Бо́гу. (Поклон) Прииди́те, поклони́мся и припаде́м Самому Христу́, Царе́ви и Бо́гу на́шему. (Поклон)

Псалом 90

Живы́й в по́мощи Вы́шняго, в кро́ве Бо́га небе́снаго водвори́тся. Рече́т Го́сподеви: засту́пник мой еси́ и прибежище мое́, Бог мой, и упова́ю на Него́. Я́ко Той избавит тя от сети ловчи, и от словесе́ мятежна. Плещма Свои́ма осенит тя, и под криле Его наде́ешися, оружием обы́дет тя истина Его. Не убои́шися от страха нощнаго, от стрелы летящия во дни, от вещи во тьме преходящия, от сряща[1] и беса полуденнаго. Паде́т от страны твоей тысяща, и тьма одесную тебе, к тебе же не прибли́жится. Оба́че очи́ма твои́ма смо́триши и воздаяние грешников узриши. Я́ко Ты, Го́споди, упование мое́; Вы́шняго положил еси́ прибежище твое́. Не прии́дет к тебе зло, и рана не прибли́жится телеси́ твоему. Я́ко Ангелом Своим запове́сть о тебе, сохрани́ти тя во всех путе́х твоих. На руках во́змут тя, да не когда преткне́ши о камень ногу твою. На аспида и василиска наступиши, и попере́ши льва и змия. Я́ко на Мя упова́, и избавлю и́; покры́ю и́, я́ко позна и́мя Мое́. Воззове́т ко Мне, и услышу его, с ним есмь в скорби, изму́ его и прославлю его, долготою дней исполню его и явлю ему спасение Мое́.

Сла́ва Отцу́ и Сы́ну и Свято́му Ду́ху, и ны́не, и при́сно, и во ве́ки веко́в. Ами́нь.

Аллилу́ия, аллилу́ия, аллилу́ия, сла́ва Те́бе, Бо́же. (Трижды)

Го́споди, поми́луй. (Трижды)

Тропарь, глас 8-й

Глубиною мудрости человеколюбно вся стро́яй и полезная всем подаваяй, Еди́не Соде́телю, упокой, Го́споди, ду́шу раба́ Твоего́, на Тя бо упование возложи, Творца и Зиждителя и Бо́га нашего.

Сла́ва Отцу́ и Сы́ну и Свято́му Ду́ху, и ны́не, и при́сно, и во ве́ки веко́в. Ами́нь.

Богородичен: Те́бе и стену, и пристанище и́мамы, и моли́твенницу благоприя́тну к Бо́гу, Его́же родила еси́, Богоро́дице Безневе́стная, верных спасение.

Псалом 50

Поми́луй мя, Бо́же, по вели́цей милости Твоей, и по множеству щедрот Твои́х очи́сти беззаконие мое́. Наипаче омый мя от беззако́ния моего, и от греха моего очи́сти мя.

Я́ко беззаконие мое́ аз знаю, и грех мой предо мною есть выну[2]. Те́бе единому согреши́х и лукавое пред Тобою сотвори́х, я́ко да оправди́шися во словесе́х Твои́х и победи́ши, внегда суди́ти Ти. Се бо, в беззакониях зачат есмь, и во гресе́х роди мя мати моя. Се бо, истину возлюбил еси́, безвестная и тайная премудрости Твоей явил ми еси́. Окропи́ши мя иссопом, и очи́щуся, омы́еши мя, и паче снега убелю́ся. Слуху моему даси радость и веселие, возрадуются кости смире́нныя. Отврати лице Твое́ от грех моих, и вся беззако́ния моя очи́сти. Сердце чисто сози́жди во мне, Бо́же, и дух прав обнови во утробе моей. Не отве́ржи мене́ от лица Твоего́, и Духа Твоего́ Святаго не отыми от мене́. Воздаждь ми радость спасения Твоего́ и Духом владычним утверди мя. Научу беззаконныя путе́м Твоим, и нечести́вии к Те́бе обратятся. Избави мя от кровей, Бо́же, Бо́же спасения моего, возрадуется язык мой правде Твоей. Го́споди, устне́ мой отве́рзеши, и уста моя возвестят хвалу Твою. Я́ко аще бы восхотел еси́ жертвы, дал бых у́бо, всесожжения не благоволи́ши. Жертва Бо́гу дух сокруше́н, сердце сокруше́нно и смиренно Бог не уничижит. Ублажи, Го́споди, благоволением Твоим Сиона, и да сози́ждутся стены Иерусали́мския. Тогда благоволи́ши жертву правды, возношение и всесожегаемая, тогда возложат на олтарь Твой тельцы.

Канон, глас 8-й

Песнь 1

Ирмос: Во́ду проше́д, я́ко сушу, и египетского зла избежав, израильтянин вопияше: Избавителю и Бо́гу на́шему пойм.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Отверз уста моя, Спасе, слово ми подаждь моли́тися, Милосе́рде, о преставлением рабе́ Твоем (и́мя), да покоиши ду́шу его, Влады́ко.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Мертв быв пло́тию, Спасе, и во гробе положен с мертвыми, ду́шу раба́ Твоего́ покой в месте злачне, я́ко Милосерд.

Сла́ва: Моле́бный глас мой услыши, Бо́же Триипоста́сне, и учини ду́шу преставленнаго в не́дрех Авраамлих, Избавителю.

И ны́не: Ты, Пречистая Богоро́дице, Его́же без искуса мужеска заче́нши родила еси́, моли Сына Твоего́ подати покой рабу Твоему преставленному (имя).

Песнь 3

Ирмос: Небе́снаго круга Верхотво́рче, Го́споди, и Церкве Зиждителю, Ты мене утверди в любви Твоей, желаний краю, верных утверждение, Еди́не Человеколю́бче.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

В месте злачне, в месте покойне, иде́же липы святы́х веселятся, ду́шу раба́ Твоего́ преставленнаго покой, Христе́, Еди́не Ми́лостиве.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Иде́же ли́цы святы́х, тамо вчини, Влады́ко, послужи́вшаго Те́бе всем сердцем и воздви́гшаго иго Твое́ на рамо[3] свое, я́ко Един Владыка живота и смерти.

Сла́ва: Небесный О́тче Вседержителю, и Сыне Единородный, и Душе Святы́й Исходный, презри уме́ршаго согрешения, и в Церкви первенец всели его, славити Тя со всеми уго́ждшими Те́бе.

И ны́не: Я́ко Мати Святая Пресвятаго Бо́га, Владычице всяческих, Мари́е Богоро́дице, со всеми святыми Сего моли ду́шу покоити раба́ Твоего́ в небесных селе́ниих.

Если канон читается в составе панихиды, по 3-й и 6-й песнях: ирмос, «Господи помилуй» (40 раз) и молитва «Помяни, Го́споди…»

Седален, глас 5-й

Поко́й, Спасе наш, с праведными раба́ Твоего́, и сего всели во дворы Твоя́, я́коже есть писано, презирая, я́ко благ, прегреше́ния его вольная и невольная, и вся я́же в ведении и не в ведении, Человеколюбие.

Сла́ва Отцу́ и Сы́ну и Свято́му Ду́ху, и ны́не, и при́сно, и во ве́ки веко́в. Ами́нь.

Богородичен: От Девы возсиявый миру, Христе́ Бо́же, сыны света Тою показавый, поми́луй нас.

Песнь 4

Ирмос: Услышах, Го́споди, смотрения Твоего́ таинство, разуме́х дела Твоя́ и прославих Твое́ Божество.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Соше́дый в преисподняя, Христе́, совоздви́гл еси́ уме́ршия вся, и преставльшагося от нас покой, Спасе, я́ко щедр.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Никтоже без греха есть, токмо Ты Един, Влады́ко, сего ра́ди преставленному и грехи́ оста́ви, и в рай того всели.

Сла́ва: Услыши, Тро́ице Святая, гласы моле́бныя, приноси́мыя Те́бе в церкви

о усопшем, и богоначальным Твоим светом озари ду́шу, омраче́нную суетными приверже́нии.

И ны́не: Родила еси́, Пречистая, без мужеска се́мене, Бо́га соверше́нна и Человека совершенна, взе́млющаго грехи́ на́ша, Дево. Того моли, Госпоже, преставльшемуся рабу Твоему подати покой.

Песнь 5

Ирмос: Просвети нас повелении Твоими, Го́споди, и мышцею Твоею высокою Твой мир подаждь нам, Человеколю́бче.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Имый живота и смерти власть, преставленнаго от нас покой, Христе́ Бо́же, Ты бо еси́ всех, Спасе, покой и живот.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

На Тя, Спасе, надежду возложь, уме́рый отыде от нас; Ты же, Го́споди, уще́дри его, я́ко Бог многомилостив.

Сла́ва: Просвети нас, Трисвяте, воспеваемый Влады́ко, молящихся Те́бе, мир небесный прия́ти, и в мирных се́лех ду́шу вчини́, отше́дшую от временных в надежде безконе́чныя жизни.

И ны́не: Шуйяго стояния, Пречистая, избавити преставленнаго умоли Сына Твоего́, Де́во Госпоже, я́ко Спаса и Бо́га нашего Мати сущая.

Песнь 6

Ирмос: Молитву пролию ко Господу, и Тому возвещу печали моя, я́ко зол душа моя испо́лнися и живот мой аду прибли́жися, и молюся, я́ко Иона: от тли, Бо́же, возведи мя.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоей).

Ада испрове́рг, Влады́ко, воскресил еси́ уме́ршия от века; и ны́не преставленнаго от нас в не́дро Авраамле Ты, Бо́же, всели, прегрешения вся отпустив, я́ко милосерд.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоей).

Заповедь, ю́же ми дал еси́, Бо́же, преступи́х и смертен бых, но Ты, Бо́же, соше́дый во гроб и ду́ши я́же от века воскреси́вый, не возстави мене, Влады́ко, на мучение, но на покой, преставленный вопиет Те́бе с нами, Многоми́лостиве.

Сла́ва: Молим Тя, безначальне О́тче и Сыне и Душе Святы́й, злобою душезлобнаго мира озлобленную и к Те́бе, Зиждителю, прешедшую ду́шу во адово дно не отри́ни, Бо́же Спасе мой.

И ны́не: С небесе́ Христос Бог наш, я́ко дождь на руно, Пречистая, снйде на Тя, напаяя весь мир и изсушая вся безбожныя потоки, наводняяй всю землю разумом Своим, Присноде́во; Того моли дати покой преставленному рабу Твоему.

Го́споди, поми́луй. (Трижды). Сла́ва и ны́не:

Кондак, глас 8-й

Со святыми упокой, Христе́, ду́шу раба́ Твоего́ (рабы Твоей), иде́же несть болезнь, ни печаль, ни воздыхание, но жизнь безконе́чная.

Икос

Сам един еси́ Безсмертный, сотворивши и создавши человека; земни́и у́бо от земли́ создахомся и в землю ту́южде пойдем, я́коже повелел еси́, Создавши мя и реки́й ми: я́ко земля еси́ и в землю отыдеши, аможе вси челове́цы пойдем, надгробное рыдание творяще песнь: аллилу́ия, аллилу́ия, аллилу́ия.

Песнь 7

Ирмос: От Иудеи доше́дше о́троцы, в Вавилоне иногда, верою Тро́ическою пламень пе́щный попраша, поюще: отце́в Бо́же, благословен еси́.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Влады́ко Христе́ Бо́же, егда хощеши суди́ти миру, пощади ду́шу раба́ Твоего́, его́же от нас приял еси́, вопиющаго: отец наших Бо́же, благословен еси́.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

В пищи раи́стей, иде́же праведных ду́ши веселятся, послуживших Те́бе, причти с ними, Христе́, ду́шу раба́ Твоего́, воспе́вшаго: отец наших Бо́же, благословен еси́.

Сла́ва: Иуде́йския три отроки спасый во огни, в Трие́х Ли́цех воспетый, изба́ви огня ве́чнаго усо́пшаго, воспе́вшаго Ти верно: отец наших Бо́же, благословен еси́.

И ны́не: Владыку Христа ро́ждшая, всех Бо́га, власти те́мныя воздушнаго князя изба́ви, Де́во, ду́шу преставльшагося в вере и воспе́вшаго: отец наших Бо́же, благословен еси́.

Песнь 8

Ирмос: Седмери́цею пещь халдейский мучитель богочести́вым неи́стовно разжже́, силою же лучшею спасены сия видев, Творцу и Избавителю вопияше: отроцы благословите, свяще́нницы воспо́йте, людие превозносите во вся ве́ки.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Скончав течение и к Те́бе прибегох, Го́споди, преставленный вопиет ны́не, прегрешения оста́ви, Христе́ Бо́же, и не осуди мене, егда хощеши суди́ти всем, верно бо Те́бе взывах: вся дела Господня, Господа по́йте и превозносите Его во ве́ки.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Поне́сшаго, Влады́ко, и́го Твое́ на раме своем, и бремя Твое́ легкое, аще и не всегда, обаче в месте преподобных Твои́х всели ду́шу его, воспе́вшаго Те́бе, Христе́ Спасе: отроцы благословите, свяще́нницы воспо́йте, людие превозносите Его во ве́ки.

Сла́ва: Безначальная Тро́ице Святая, Бо́же О́тче и Сыне и Душе Святы́й, в лице святы́х причти ду́шу преставленнаго раба́ Твоего́ и огня вечнаго изба́ви, да Тя хвалит, воспевая во ве́ки: отроцы благословите, свяще́нницы воспо́йте, людие превозносите Его во ве́ки.

И ны́не: Тя, Дево, пророчестии ли́цы прорекоша, прозряще бо Тя прозорли́выма очи́ма: ов у́бо жезл нарече́ Тя, ин же дверь восточную, ов же гору челове́ки несеко́мую. Мы же исповедуем Тя вои́стинну Богородицу, Бо́га всяческих ро́ждшую, Его́же моли упоко́ити преставленнаго во ве́ки вся.

Песнь 9

Ирмос: Ужасе́ся о сем небо, и земли́ удиви́шася концы, я́ко Бог яви́ся человеком плотски, и чрево Твое́ бысть пространнейшее небес. Тем Тя, Богородицу, Ангелов и человек чиноначалия величают.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Иису́се Бо́же мой, Спасе, Ада́мле Ты взял еси́ преступление и смерти вкусил еси́, да челове́ки от ней свободи́ши, Милосе́рде. Те́мже молим Тя, Ми́лостиве: преставленнаго покой, я́ко благ, во дво́рех святы́х Твои́х, я́ко Един всеблаги́й и милосердый.

Припев: Поко́й, Го́споди, ду́шу усо́пшаго раба́ Твоего́ (усопшия рабы Твоея).

Несть никто́же, Милосе́рде, иже не согреши в челове́цех, токмо Ты един, Иису́се Христе́, взе́мляй грехи́ всего мира. Те́мже, очистив раба́ Твоего́ от прегрешений, вчини во святы́х Твои́х дворех, Ты бо живот еси́ и покой, и свет, и веселие всех, Те́бе благоугоди́вших.

Сла́ва: Удиви́ся все естество человеческое, како безначальнаго Отца Сын сый единородный, плоть от Девы действом Святаго Духа приял еси́, и пострадал еси́ я́ко человек, да уме́ршия оживи́ши. Тем и преставленнаго ны́не от нас, прилежно молим Тя, во стране живых, я́ко Благ, всели.

И ны́не: Невесту Тя нарицаем, Пречистая, Отца неви́димаго, и Матерь Сына, из Те́бе Духом Святым воплоще́ннаго, и моле́бницу Тя о усопшем рабе́ Твоем, предлагаем: Те́бе бо помощницу и́мамы, земни́и, и любовию поюще Тя величаем.

Достойно есть я́ко вои́стинну блажи́ти Тя, Богородицу, Присноблаже́нную и Пренепорочную и Матерь Бо́га нашего. Честнейшую Херувим и славнейшую без сравнения Серафим, без истле́ния Бо́га

Слова рождшую, сущую Богородицу Тя величаем. (Поклон)

Если канон читается в составе панихиды, вместо «Достойно…» повторяется ирмос 9-й песни канона.

Святы́й Бо́же, Святы́й кре́пкий, Святы́й безсме́ртный, поми́луй нас. (Трижды)

Сла́ва Отцу́ и Сы́ну и Свято́му Ду́ху, и ны́не, и при́сно, и во ве́ки веко́в. Ами́нь.

Пресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

Го́споди, поми́луй. (Трижды)

Сла́ва Отцу́ и Сы́ну и Свято́му Ду́ху, и ны́не, и при́сно, и во ве́ки веко́в. Ами́нь.

О́тче наш, И́же еси́ на небесе́х, да святи́тся и́мя Твое́, да прии́дет Ца́рствие Твое́, да бу́дет во́ля Твоя́, я́ко на небеси́ и на земли́. Хлеб наш насу́щный даждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искушение, но изба́ви нас от лука́ваго.

Тропари, глас 4-й

Со ду́хи праведных скончавшихся ду́шу раба́ Твоего́ (рабы Твоей), Спасе, упокой, сохраняя ю во блаженней жизни, я́же у Те́бе, Человеколю́бче.

В покоищи Твое́м, Го́споди, иде́же вси святи́и Твой упокоеваются, упокой ду́шу раба́ Твоего́ (рабы Твоей), я́ко Един еси́ Человеколюбец.

Сла́ва: Ты еси́ Бог, соше́дый во ад и узы окованных разреши́вый, Сам и ду́шу раба́ Твоего́ (рабы Твоей) упокой.

И ны́не: Едина чистая и непорочная Де́во, Бо́га без се́мене рождшая, моли спасти́ся ду́ши его (ей).

Го́споди, поми́луй. (40 раз)

Молитва

Помяни, Го́споди Бо́же наш, в вере и наде́жди живота ве́чнаго преставльшагося раба́ Твоего́ (преставльшуюся рабу Твою) (и́мя), и я́ко благ и Человеколюбец, отпущаяй грехи́ и потребля́яй неправды, ослаби, оста́ви и прости́ вся вольная его (ея) согрешения и невольная, изба́ви его (ю) вечныя муки и огня гее́нскаго, и даруй ему (ей) причастие и наслаждение вечных Твои́х благих, уготованных любящим Тя: аще бо и согреши, но не отступи от Те́бе, и несумне́нно во Отца и Сына и Святаго Духа, Бо́га Тя в Тро́ице славимаго, ве́рова, и Единицу в Тро́ице и Троицу во Единстве православно даже до после́дняго своего издыхания испове́да. Темже милостив тому (той) буди, и веру, я́же в Тя, вместо дел вмени, и со святыми Твоими, я́ко щедр, упокой; несть бо человека, иже поживе́т и не согрешит, но Ты Един еси́ кроме всякаго греха и правда Твоя́ правда во ве́ки, и Ты еси́ Един Бог милости и щедрот, и человеколюбия, и Те́бе славу возсылаем, Отцу́ и Сы́ну и Свято́му Ду́ху, ны́не и при́сно и во ве́ки веко́в, аминь.

Конец ознакомительного фрагмента.

Текст предоставлен ООО «ЛитРес».

Прочитайте эту книгу целиком, купив полную легальную версию на ЛитРес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.

Примечания

1

Срящ – встреча; все, что случается неожиданно.

Вернуться

2

Выну – всегда.

Вернуться

3

Рамо – плечо.

Вернуться